CELEX: C2005/171/16
Language: da
Date: 2005-07-09 00:00:00
Title: Sag C-204/05: Sag anlagt den 10. maj 2005 af Kommissionen for De Europæiske Fællesskaber mod Kongeriget Belgien

9.7.2005   
            
            
               DA
            
            
               Den Europæiske Unions Tidende
            
            
               C 171/9
            
         Sag anlagt den 10. maj 2005 af Kommissionen for De Europæiske Fællesskaber mod Kongeriget Belgien
   (Sag C-204/05)
   (2005/C 171/16)
   Processprog: fransk
   Ved De Europæiske Fællesskabers Domstol er der den 10. maj 2005 anlagt sag mod Kongeriget Belgien af Kommissionen for De Europæiske Fællesskaber ved B. Stromsky og F. Simonetti, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Kongeriget Belgien ved at stille krav om forhåndsgodkendelse af distributører af klasse 1 lægemidler, som er etableret i en anden medlemsstat i Fællesskabet, og ved at stille krav om, at læger, psykologer, sygeplejere og socialarbejdere, for så vidt som de i medfør af deres profession er tilknyttet et specialiseret center, skal købe deres sterile produkter i apoteker eller hos distributører, en gros-forhandlere, importører og fabrikanter, der er godkendt af sundhedsministeriet, har tilsidesat de forpligtelser, der følger af EF-traktatens artikel 28 og 30.
            
         
               2.
            
            
               Kongeriget Belgien tilpligtes at betale sagens omkostninger
            
         Søgsmålsgrunde og væsentligste argumenter:
   Kommissionen har anfægtet de gældende regler i Belgien, hvorefter distributører skal forhåndsgodkendes, når de vil forhandle EF-mærkede sterile produkter til læger, sygeplejersker, psykologer, sygeplejere eller socialarbejdere. Dette krav er uden forskel pålagt alle distributører, der er etableret i Belgien eller i en anden medlemsstat. Det udgør ikke desto mindre en hindring for salget af disse lægemidler til denne særlige gruppe købere fra de distributører, der er etableret uden for Belgien.